BASES DEL CONCURS FOTOGRÀFIC BIBLIOTECA MERCÈ RODOREDA 2018   
"Educant la Mirada"

# EXPOSICIÓ DE MOTIUS

La importància que té per a la Biblioteca l’organització de diferents activitats lúdico-culturals per a promocionar i fomentar l’ús dels seus serveis, fa recomanable establir unes bases que permetin als participants conèixer els criteris de qualificació del concurs.

En aquest sentit i amb l'esperit de promocionar i fomentar els actes de promoció de les activitats a la Biblioteca Municipal, la Junta de Govern Local en data 8 de març de 2018 va aprovar les bases, que a continuació s'indiquen, que han de regir el **V Concurs Fotogràfic Biblioteca Mercè Rodoreda 2018, Educant la Mirada,** que es celebrarà a la durant els mesos de juliol a setembre al municipi.

**1. Objectiu de la convocatòria**

Dins del marc de les "Jornades Fotogràfiques" organitzats per l’Associació Fotogràfica Educant la Mirada, la Biblioteca Mercè Rodoreda convoca aquest concurs fotogràfic per estimular i premiar econòmicament uns projectes fotogràfics d'autors nacionals i internacionals que siguin capaços de sorprendre, emocionar i traslladar una visió pròpia del món que els envolta.

**2. Modalitat**

El concurs és Internacional i la participació és gratuïta.

**3. Participants**

Fotògrafs professionals o no, individuals o col·lectius. Cada participant pot enviar un màxim de 2 projectes. No poden participar els components de l'organització de les Jornades Fotogràfiques de Platja d'Aro.

**4. Tema i tècnica**

El tema és lliure, així com la tècnica aplicada. Estan permeses tot tipus de manipulacions i hibridacions. L'únic requisit es que les imatges hagin estat preses amb un aparell fotogràfic o dispositiu amb càmera, i que les imatges es puguin imprimir en qualitat fotogràfica en una mida mínima de DinA4 (mínim 3600px pel costat llarg).

**5. Característiques dels projectes**

Els projectes han de constar d'una part teòrica, en forma de dossier (vegi punt 6,) i un conjunt de 6 a 12 imatges. Tant el dossier com les imatges només es poden presentar a través de l’apartat específic de CONCURS en la web de les jornades fotogràfiques de Platja d’Aro (www.fotoplatjadaro.com).

**6. El dossier de presentació del projecte**

El dossier de presentació ha de constar dels següents ítems:

* Nom i cognoms, edat, ciutat, país, adreça electrònica, telèfon de com a mínim una persona de contacte
* Antecedents: presentació de l’autor o conjunt d'autors (màxim 500 caràcters)
* Títol del projecte
* Definició del projecte (màxim 500 caràcters)
* Explicació i motivacions

La falta d'alguna d'aquestes dades pot ser motiu de desqualificació del participant.

**7. Imatges a presentar junt al dossier**

Es presentaran entre 6 i 12 imatges, en jpeg a 72 ppp, espai de color sRGB i amb el costat mes llarg de 1920 pixels.

Les imatges s'han de nombrar de la següent manera: títol del projecte \_ número de la sèrie. Per exemple: Elmeuprojecte\_01.jpg

Als autors finalistes es sol·licitaran els arxius en mida gran (mida mínima 3600px pel costat llarg) per a la realització d’una exposició física al municipi de Castell-Platja d’Aro, amb dates properes a les Jornades Fotogràfiques 2018. No disposar d’aquesta mida minima pot ser motiu de desqualificació

**8. Jurat i Criteris de valoració**

Un jurat, format per un representant de l'Ajuntament, dos professionals del mon de la fotografia i un secretari, seleccionarà d'entre els finalistes el guanyadors i els dos accèssits del concurs.

Es valoraran especialment la creativitat i la expressivitat dels projectes.

**9. Data i formes de presentació dels projectes**

* 01 de maig de 2018 inici del concurs
* 31 de juliol a les 24:00 h tancament presentació projectes
* 10 de setembre selecció 10 finalistes
* 12 d’octubre 2018 publicació dels guanyadors i finalistes

La presentació dels projectes es farà través de la web www.fotoplatjadaro.com a l'apartat CONCURS, amb data màxima de presentació 24:00h del 31 de juliol del 2018.Es comunicarà personalment als guanyadors i als accèssits i es farà públic el resultat del concurs via la web de Fotoplatjadaro i altres canals de difusió, el 13 d’octubre del 2018.

**10. Premis**

* Primer Premi 2.000 €
* Segon Premi 1.000 €
* Tercer Premi 500€
* Premi autor Jove (menys de 35 anys) 1.000 €
* Premi Local (autor resident en comarques Gironines) 750 €

A aquests imports s'aplicaran les retencions legals. El guanyadors i els accèssits hauran de facilitar el seu correu postal i les seves dades bancàries (amb codis IBAN/BIC en el cas que sigui fora d’Espanya) per rebre l’import dels premis mitjançant transferència bancària.

Cada projecte només pot guanyar un sol premi.

**11 Exposició física del les obres finalistes**

Els autors seleccionats com finalistes enviaran una copia en format “jpeg” o “tiff” a mida gran (segons especificat als apartats 4 i 7) per poder realitzar una exposició física de fotografies, que es farà com a part de les Jornades Fotogràfiques.

**12. Responsabilitats i Drets de les imatges**

Els autors afirmen ser els propietaris dels drets de les imatges i els responsables de les possibles reclamacions per part de tercers.

Els autors cedeixen els drets exclusivament per a la publicació i difusió de les imatges premiades i finalistes per a l'ús promocional de les Jornades, l’exposició i el concurs en properes edicions. Els guanyadors, accèssits i finalistes accepten la reproducció gratuïta de les seves imatges en mitjans de comunicació massiva i sectorials amb l'objectiu de difondre els resultats dels premis.

La participació en aquest concurs suposa l'acceptació d'aquestes bases. L'organització es reserva el dret a resoldre com cregui mes convenient qualsevol situació no prevista en les bases.

Per a més informació adreceu-vos a:

🖃 Av. Fanals, 13 / 17250 Platja d’Aro

☏972 825491

🖨972 828638

@ biblioteca@platjadaro.com